rejauldu/bengali-wikipedia huggingface dataset:
আর্টেমিস ৩ (আনুষ্ঠানিকভাবে আর্টেমিস তৃতীয়) হলো মহাকাশ উৎক্ষেপণ ব্যবস্থা দ্বারা নাসার ওরিয়ন মহাকাশযানের তৃতীয় পরিকল্পিত উড়ান। উৎক্ষেপণের জন্য ২০২৪ সালের অক্টোবর মাস নির্ধারিত হয়েছে, আর্টেমিস ৩ আর্টেমিস প্রোগ্রামের দ্বিতীয় মনুষ্য অভিযান এবং ১৯৭২ সালে অ্যাপোলো ১৭ এর পরে প্রথম মানুষের চন্দ্র অবতরণের পরিকল্পনা।   অভিযান  আর্টেমিস ৩ অভিযানে চাঁদের দক্ষিণ মেরু অঞ্চলে মনুষ্যবাহী ওরিয়ন মহাকশযান থেকে দুইজন নভোচারী অবতরণ করবে। প্রায় এক সপ্তাহ ধরে চাঁদের পৃষ্ঠে দু'জন নভোচারীকে রাখার পরিকল্পনা করা হয়েছে। অভিযানের উদ্দেশ্য হলো চাঁদে প্রথম কোনও মহিলাকে অবতরণ করানো। চার জন নভোচারী পৃথিবী ছেড়ে ওরিয়নের মাধ্যমে চাঁদের উদ্দেশ্যে যাত্রা শুরু করবে, এইচএলএস (হিউম্যান ল্যান্ডিং সিস্টেম - নীচে দেখুন) এর সাথে চাঁদের ভূ-পৃষ্ঠে দু'জন নভোচারী সদস্য অবতরণ, যারা ৬.৫ দিন অবধি চাঁদের ভূ-পৃষ্ঠে থাকবে। অন্য নভোচারীরা গেটওয়ে / ওরিওন অরবিটাল কমপ্লেক্সে থাকবেন। এই দুই নভোচারী জল বরফের নমুনা সহ চাঁদের পৃষ্ঠে চারটি স্পেসওয়াক, বিভিন্ন বৈজ্ঞানিক পর্যবেক্ষণ  পরিচালনা করবেন।   মহাকাশযান  থাম্ব|অরিওন ক্রু ক্যাপসুল ২০১৯ সালের মে মাসে নাসা একাধিক-উপাদান বিশিষ্ট অবতরণ ব্যবস্থার অধ্যয়নের জন্য এগারোটি সংস্থাকে বেছে নিয়েছে, এই অবতরণ ব্যবস্থাটি আর্টেমিস ৩ এর নভোচারীদের ডকিংয়ের আগে লুনার গেটওয়েতে পরীক্ষিত হবে। এগুলিকে "স্থানান্তর উপাদান" (নিম্ন-চন্দ্র কক্ষপথে) বলা হয়, নভোচারীদের "অবতরণ উপাদান" চাঁদের পৃষ্ঠে নামিয়ে আনে এবং "আরোহ উপাদান" গেটওয়েতে ফিরিয়ে আনে। আর্টেমিস ৩ অভিযানের পরে, পুনরায় জ্বালানীর মাধ্যমে এই ব্যবস্থাসমূহ পুনরায় ব্যবহারযোগ্য করে তোলার লক্ষ্য রাখা হয়েছে।  মার্কিন সংস্থাসমূহ ২০২০ সালের এপ্রিল মাসে আর্টেমিস প্রোগ্রামের জন্য প্রয়োজনীয় চাঁদের অবতরণকারী যান উদ্ভাবনের জন্য নির্বাচিত হয়। ব্লু অরিজিনের ইন্টিগ্রেটেড ল্যান্ডার ভেহিকল, ডাইনেটিক্সের এএলপিএসিএ  ও স্পেস এক্সের স্টারশিপ উন্নয়নের জন্য নির্বাচিত হয়।   তথ্যসূত্র    বহিঃসংযোগ   নাসা.গভ -এ ওরিওন ওয়েবসাইট   নাসা.গভ -এ মহাকাশ উৎক্ষেপণ ব্যবস্থা ওয়েবসাইট  বিষয়শ্রেণী:আর্টেমিস কর্মসূচি বিষয়শ্রেণী:চাঁদে অভিযান বিষয়শ্রেণী:মনুষ্যবাহী মহাকাশযান বিষয়শ্রেণী:ভবিষ্যত মানব মহাকাশ যাত্রা বিষয়শ্রেণী:২০২৫-এ মার্কিন যুক্তরাষ্ট্র
সিদ্ধেশ্বরী উচ্চ বালিকা বিদ্যালয় ঢাকার অন্যতম পুরোনো বিদ্যালয়। ১৯৩৩ সালে এটি রাজধানীর কেন্দ্রস্থলে রমনায় প্রতিষ্ঠিত হয়।  ইতিহাস ১৯৫২ থেকে ১৯৬০ পর্যন্ত শহীদ জননী জাহানারা ইমাম অত্র বিদ্যালয়ের প্রধান শিক্ষক হিসেবে দায়িত্ব পালন করেন। পরবর্তীতে ভিকারুননিসা নূন স্কুল এন্ড কলেজ এর সাবেক অধ্যক্ষ হামিদা আলীও এই স্কুলের প্রধান ছিলেন। বর্তমানে বীর মুক্তিযোদ্ধা শেখ রইশুল আলম ময়নার সভাপতিত্বে বিদ্যালয়টি পরিচালিত হচ্ছে। বাংলা মাধ্যমের সহকারী প্রধান শিক্ষক মো: দেলোয়ার হোসেন। ইংরেজি ভার্সনের সহকারী প্রধান শিক্ষক শামীম আক্তার শামা।  তথ্যসূত্র  বিষয়শ্রেণী:ঢাকার বিদ্যালয় বিষয়শ্রেণী:১৯৩৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঢাকার শিক্ষাপ্রতিষ্ঠান
শহীদ শাহে আলম (জন্ম: - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। দৈনিক প্রথম আলো, "তোমাদের এ ঋণ শোধ হবে না"| তারিখ: ১৮-০৪-২০১১   জন্ম ও শিক্ষাজীবন  শাহ আলমের জন্ম ১৯৩৭ সালের ২৫শে নভেম্বর ভোলার দৌলতখান উপজেলার চরখলিফা ইউনিয়নের দিদারুল্যাহ গ্রামে। তার বাবার নাম আরফান আলী এবং মায়ের নাম মাজেদা খাতুন। শাহে আলম বিবাহিত ছিলেন। তার স্ত্রীর নাম ফাতেমা খানম। তাদের সাত ছেলেমেয়ে।   কর্মজীবন  শাহে আলম পাকিস্তানি সেনাবাহিনীতে কর্মরত ছিলেন। ১৯৭০ সালের ১২ নভেম্বর প্রলয়ংকরী ঘূর্ণিঝড় ও জলোচ্ছ্বাসে বাংলাদেশের দক্ষিণাঞ্চলে লাখ লাখ লোক মারা যায়। তিনি তখন ছিলেন পাকিস্তানে। খবর শুনে তিনি ছুটি নিয়ে চলে আসেন নিজের গ্রামে। এর কিছুদিন পর শুরু হলো মুক্তিযুদ্ধ। তিনি মুক্তিযোদ্ধে যোগ দেন।   মুক্তিযুদ্ধে ভূমিকা  পাকিস্তানি সেনারা ভোলা দখল করার পর কয়েকজনকে সঙ্গে নিয়ে ভারতে গিয়ে তিনি মুক্তিযুদ্ধে যোগ দেন। চার নম্বর সেক্টরের অধীনে তিনি সিলেটে যুদ্ধ করেন। সিলেটের সুরমা নদীর ওপরের সেতুর দখল নিতে কানাইঘাট এলাকায় ৪ ডিসেম্বর সকাল থেকেই শুরু হয় সম্মুখযুদ্ধ। শাহে আলমের নেতৃত্বে এক প্লাটুন মুক্তিযোদ্ধা সেখানে অবস্থানরত পাকিস্তানি সেনাদের আক্রমণ করে। পাকিস্তানিরা বাংকার থেকে গুলি ছুড়তে লাগল তাদের লক্ষ্য করে। শাহে আলম জীবন বাজি রেখে ক্রলিং করে আস্তে আস্তে সামনে এগিয়ে ব্যাংকার লক্ষ্য করে গ্রেনেড ছোড়েন। আর ঠিক তখনই পাকিস্তানিদের গুলি শাহে আলমের মাথার খুলিতে আঘাত করে। গুলিতে তার মাথার খুলি উড়ে যায়। মুক্তিযুদ্ধে সাহসিকতা প্রদর্শনের জন্য শাহে আলম বীর উত্তম খেতাব পেয়েছেন।    পুরস্কার ও সম্মাননা   বীর উত্তম   তথ্যসূত্র    বহিঃসংযোগ   বিষয়শ্রেণী:১৯৭১-এ মৃত্যু বিষয়শ্রেণী:বীর উত্তম বিষয়শ্রেণী:বাংলাদেশের মুক্তিযোদ্ধা বিষয়শ্রেণী:১৯৭১-এ শহীদ মুক্তিযোদ্ধা বিষয়শ্রেণী:১৯৩৭-এ জন্ম
আনিস চৌধুরী (জন্ম: ২ নভেম্বর, ১৯২৯ - মৃত্যু: ১৯৯০) ছিলেন বাংলাদেশী নাট্যকার এবং ঔপন্যাসিক। তার জন্ম কলকাতায় হলেও পৈতৃক নিবাস ছিল কুমিল্লায়। ১৯৬৮ সালে নাটকে বাংলা একাডেমী পুরস্কার লাভ করেন।   জন্ম  চৌধুরী, আনিস (১৯২৯-১৯৯০)  কথাসাহিত্যিক, নাট্যকার। তার পিতৃদত্ত নাম আনিসুজ্জামান কামরুদ্দীন। ছাত্রাবস্থায় তিনি আনিসুজ্জামান চৌধুরী নাম ধারণ করেন; ‘আনিস চৌধুরী’ তার সাহিত্যিক নাম। কলকাতার তালতলা লেনে নানার বাড়িতে তার জন্ম। তাদের আদি নিবাস কুমিল্লা জেলায়। পিতা নুরুল হুদা চৌধুরী ছিলেন কুমিল্লার ইনসাফ হাইস্কুলের প্রধান শিক্ষক।   শিক্ষাজীবন  আনিস চৌধুরীর লেখাপড়া শুরু হয় মাইজভান্ডার শরিফে। তিনি ১৯৪৪ সালে প্রবেশিকা, ১৯৪৬ সালে কলকাতার  প্রেসিডেন্সি কলেজ থেকে ইন্টারমিডিয়েট এবং ১৯৫৩ সালে ঢাকা বিশ্ববিদ্যালয় থেকে বিএসসি পাস করেন।   কর্মজীবন  ১৯৫৪ সালে তিনি সরকারি চাকরিতে যোগ দেন এবং পরে করাচির রেডিও পাকিস্তান-এ টেকনিক্যাল এসিস্ট্যান্ট হিসেবে কাজ করেন। স্বাধীনতার পর তিনি বাংলাদেশ টেলিভিশনের উপ-মহাপরিচালক ও সরকারের বহিঃপ্রচার বিভাগের মহাপরিচালক নিযুক্ত হন। ১৯৭৯ সালে তিনি ডেপুটেশনে পররাষ্ট্র মন্ত্রণালয়ে যোগ দেন এবং কিছুদিন ইসলামাবাদে বাংলাদেশ দূতাবাসের প্রথম প্রেস কাউন্সিলর হিসেবে দায়িত্ব পালন করেন। মৃত্যুর পূর্ব পর্যন্ত তিনি একটি জীবনবীমা কোম্পানির উপদেষ্টা ছিলেন। আনিস চৌধুরী ছাত্রাবস্থায় (১৯৪৬-৪৭)  কলকাতা থেকে প্রকাশিত ইত্তেহাদ পত্রিকার সহসম্পাদকের দায়িত্ব পালন করেন।   মৃত্যু  ১৯৯০ সালের ২ নভেম্বর ঢাকায় তার মৃত্যু হয়।   সাহিত্য কর্ম   নাটক  মানচিত্র  অ্যালবাম (১৯৬৫)  চেহারা (১৯৭৯)  তবুও অন্যান্য  উপন্যাস  সরোবর (১৯৬৭)  সৌরভ (১৯৬৮)  শখের পুতুল(১৯৬৮)  মধুগড় (১৯৭৪)  ঐ রকম একজন (১৯৮৬)  ময়নামতী  গল্প সংকলন  সুদর্শন ডাকছে (১৯৭৮)সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; ফেব্রুয়ারি, ১৯৯৭; পৃষ্ঠা- ৭১।   তথ্যসূত্র    বহিঃসংযোগ   বিষয়শ্রেণী:বাংলাদেশী নাট্যকার বিষয়শ্রেণী:বাংলাদেশী পুরুষ ঔপন্যাসিক বিষয়শ্রেণী:১৯২৯-এ জন্ম বিষয়শ্রেণী:১৯৯০-এ মৃত্যু বিষয়শ্রেণী:নাটকে বাংলা একাডেমি সাহিত্য পুরস্কার বিজয়ী বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী বিষয়শ্রেণী:বাঙালি লেখক বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:কলকাতার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
thumb|কালাহরি অববাহিকা এলাকায় তিনটি প্রধান ভাষা পরিবারের বণ্টন “দক্ষিণাঞ্চলীয় আফ্রিকার ভূ-বেষ্টিত রাষ্ট্র বতসোয়ানাতে তিন ধরনের জাতির বাস। কেন্দ্রীয়, পশ্চিম ও দক্ষিণ-পশ্চিম বতসোয়ানার কালাহারি মরুভূমি এলাকায় সান ও খোয়ে জাতির (বুশম্যান নামেও পরিচিত) লোকের বাস এবং এরা সংখ্যায় প্রায় ৪০ হাজারের মত। আর দেশটির পূর্ব ও উত্তরের উর্বর ভূমিতে দেশের ৯৬% লোকের বাস, এবং এদের প্রায় সবাই বান্টু জাতির মানুষ। এথ্‌নোলগ অনুযায়ী দেশটিতে ২৮টি ভাষা প্রচলিত এবং এগুলির সবই জীবিত ভাষা।   এই ভাষাগুলিকে তিনটি প্রধান ভাগে ভাগ করা যায়:  খোয়েসান: ১২টি ভাষা। বেশির ভাগ খোয়েসান ভাষাতেই ভাষাভাষীসংখ্যা ১০ হাজারের বেশি নয়; এদের কতগুলি এখন বিলুপ্ত ও অনেকগুলিই বিলুপ্তির পথে।  বান্টু: ১৮টি ভাষা। ৎ‌সোয়ানা প্রধানতম ভাষা। এটি বতসোয়ানার প্রায় ৮০% জনগণের মাতৃভাষা। এছাড়া ইকালাঙ্গা ভাষায় প্রায় ১০% লোক কথা বলেন।  জার্মানীয়: আফ্রিকান্স (শ্বেতাঙ্গ খামার মালিকদের ভাষা) ও ইংরেজি (দ্বিতীয় ভাষা)  ইংরেজি এই দেশের সরকারি ভাষা, আর ৎসোয়ানা জাতীয় ভাষা। দুইটি ভাষা সরকারী কর্মকাণ্ড ও গণমাধ্যমে বহুল ব্যবহৃত। প্রাতিষ্ঠানিক ব্যবসা বাণিজ্য ইংরেজিতে আর মুখের ভাষায় আদান প্রদান ৎসোয়ানাতে সম্পন্ন হয়। শিক্ষা ব্যবস্থায় নিম্ন প্রাথমিক শ্রেণীগুলিতে ৎসোয়ানায় শিক্ষা দেয়া হয়, এবং উচ্চ প্রাথমিক ও তার উপরের সমস্ত শিক্ষা ইংরেজিতে সম্পন্ন হয়। প্রতি বছর প্রায় ২০০০ ছাত্র বিশ্ববিদ্যালয়ে ভর্তি হয়, এবং এই হার জনসংখ্যার অনুপাতে আফ্রিকার সর্বোচ্চ।   তথ্যসূত্র   বিষয়শ্রেণী:আফ্রিকার ভাষা বিষয়শ্রেণী:বতসোয়ানা বিষয়শ্রেণী:বতসোয়ানার ভাষা
thumb|একটি বৃত্তের কেন্দ্রের চিহ্নিত চিত্র বিনিয়ম ধর্মী উপাদানসমূহের সেট বোঝাতে বিমূর্ত বীজগণিতে নিম্নোক্ত বিভিন্ন প্রসঙ্গে কেন্দ্র শব্দটি ব্যবহার করা হয়ে থাকে:   কোন গ্রুপ G এর কেন্দ্র গ্রুপ G এর সকল উপাদান x নিয়ে গঠিত যেখানে G এর সকল g এর জন্য xg = gx। এটা G এর একটি সাধারণ উপগ্রুপ।       কোন সেমিগ্রুপের জন্য একই নামকরণ ধারণাটিও একইভাবে সংজ্ঞায়িত এবং এটি একটি উপসেমিগ্রুপ।  কোন রিং (অথবা একটি অ্যাসোসিয়েটিভ বীজগণিত) এর কেন্দ্র R হল সকল x উপাদান নিয়ে গঠিত R এর একটি উপসেট যেখানে R এর যে কোন r এর জন্য xr = rx।, Exercise 22.22 কেন্দ্রের হল R একটি বিনিময়ধর্মী উপরিং।  লী বীজগণিতের কেন্দ্র L, L এর সকল উপাদান x নিয়ে গঠিত যেখানে L এর যেকোন a এর জন্য [x,a] = 0। এটি  লী বীজগণিত L এর একটি আদর্শ।  তথ্যসূত্র  বিষয়শ্রেণী:গণিত বিষয়শ্রেণী:বিমূর্ত বীজগণিত
ক্যানন এর সবচেয়ে বেশি ব্যবহৃত লেন্সটি হচ্ছে ক্যানন ১৮ - ৫৫ মিমি লেন্স। এই লেন্সটি দিয়ে প্রসারিত এলাকার ছবি যেমন তোলা যায়, তেমনি মাঝারি মানের টেলি জুম করেও ছবি তোলা যায়। এর কয়েকটি ভার্সন রয়েছে। যেমন IS, IS I, IS II, IS STM ইত্যাদি। ২০০৩ সালের সেপ্টেম্বার মাসে এ লেন্সটি প্রথম বাজারে ছাড়া হয় IS ভার্সন এর মাধ্যমে।  thumb|ধানমন্ডি লেক এ ছবিটি ক্যানন ১৮ - ৫৫ মিমি লেন্স দিয়ে ধারণ করা হয়েছে thumb|ধানমন্ডি লেক এ ছবিটি ক্যানন ১৮ - ৫৫ মিমি লেন্স দিয়ে ধারণ করা হয়েছে  এপেরচার এ লেন্সটির এপেরচার মান ৩.৫ থেকে শুরু এবং তা ৩৬ পর্যন্ত রয়েছে।http://www.the-digital-picture.com/Reviews/Canon-EF-S-18-55mm-f-3.5-5.6-IS-II-Lens-Review.aspx  গঠন এ লেন্সটির মাউন্ট প্লাস্টিক এর তৈরি। এটির রঙ কালো। এর ভেতরে রয়েছে তিনটি গ্লাস। ওজন ২০০ গ্রাম। IS STM এর ওজন ২০৫ গ্রাম। https://www.dpreview.com/reviews/canon-18-55-3p5-5p6-is-c16   তথ্যসূত্র   বহিঃসংযোগ  http://www.usa.canon.com   বিষয়শ্রেণী:লেন্স
আনুস () ফ্রান্সের বুরগুন্ডি অঞ্চলের ফুরোন কমিউনের অন্তর্ভুক্ত একটি জনবহুল স্থান।   ইতিহাস  ঐতিহাসিকভাবে আনুস ফুরোনের সাথে একই প্যারিশভুক্ত ছিল। প্যারিশটি কখনো কখনো ফুরোন ও আনুস নামেও অভিহিত হতো। ১৮৪৮ সালের হিসাব অনুযায়ী উভয় জায়গা মিলে মোট সত্তরটি খানা ছিল, যার মধ্যে উনিশটিই ছিল আনুসে। ষোড়শ শতাব্দীতে আনুসের নিজস্ব জায়গীরদার ছিল। ১৫৯৮ সালে আনুসের জায়গীর ছিল গিলোম জিরার্ড।Edme Béguillet, Description générale et particulière du Duché de Bourgogne (১৮৪৮) পৃষ্ঠা ৩৯২–৩৯৩ (ফরাসি ভাষায়)   তথ্যসূত্র   বিষয়শ্রেণী:বুরগুন্ডি, ফ্রান্স বিষয়শ্রেণী:ফ্রান্সের শহর
.navbox-canada .navbox-title, .navbox-canada th, .navbox-canada .navbox-group, .navbox-canada .navbox-abovebelow, .navbox-canada .navbox-subgroup, .navbox-canada .navbox-odd, .navbox-canada .navbox-even { 	background-color:white; } .navbox-canada .navbox-list .collapsible .navbox-title { 	box-shadow: inset 1px 1px 0 #C00, inset -1px -1px 0 #C00; } .navbox-canada-a { 	box-shadow: inset 1px 1px 0 #C00, inset -1px -1px 0 #C00; } .navbox-canada-t { 	box-shadow: inset 0 1px 0 0 #C00; } .navbox-canada-b { 	box-shadow: inset 0 -1px 0 0 #C00; } .navbox-canada-tb { 	box-shadow: inset 0 1px 0 0 #C00, inset 0 -1px 0 0 #C00; }
মায়েলেনসেফালন বা পরমস্তিষ্ক হলো ভ্রূণের পশ্চাৎমস্তিষ্কের সর্বপশ্চাদবর্তী অঞ্চল, যেখান থেকে মেডুলা অবলংগাটা বিকশিত হয়।  "মায়েলেনসেফালন" শব্দটি গঠিত হয়েছে "মায়েল-" (সুষুম্নাকাণ্ড বা অস্থিমজ্জা) এবং "এনসেফালন" (কশেরুকা মস্তিষ্ক) শব্দাংশ থেকে।   বিকাশ     স্নায়ুনালী থেকে মায়েলেনসেফালন    ভ্রূণের বিকাশকালে, স্নায়ু নালী বিভাজনের মাধ্যমে পশ্চাৎমস্তিষ্ক (রম্বেনসেফালন) ও অন্যান্য প্রাথমিক স্নায়ুভাঁজ (অগ্রমস্তিষ্ক ও মধ্যমস্তিষ্ক) গঠিত হয় গর্ভধারণের 28 দিনে। মধ্যমস্তিষ্ক ব্যতীত, এই প্রাথমিক ভাঁজগুলি গর্ভধারণের 5 সপ্তাহে মায়েলেনসেফালন ও অন্যান্য দ্বিতীয় পর্যায়ের স্নায়ুভাঁজে বিভেদিত হয়।   মায়েলেনসেফালন থেকে মেডুলা    মায়েলেনসেফালনের চূড়ান্ত রূপভেদ মেডুলা অবলংগাটায় গর্ভাবস্থার 20 সপ্তাহে পর্যবেক্ষণ করা যায়।কার্লসন, নীল আর. ফাউন্ডেশনস অফ বিহেভিওরাল নিউরোসায়েন্স. পৃ. ৬৩-৬৫  স্নায়ুনালী  প্রাথমিক স্নায়ুভাঁজ  দ্বিতীয় পর্যায়ের স্নায়ুভাঁজ  প্রাপ্তবয়স্ক কাঠামো  মস্তিষ্ক  অগ্রমস্তিষ্ক  টেলেনসেফালন  রাইনেনসেফালন, অ্যামিগডালা, হিপোক্যাম্পাস, সেরিব্রাম (কর্টেক্স), বেসাল গ্যাংলিয়া, পার্শ্বীয় নিলয়  ডায়েনসেফালন  এপিথ্যালামাস, থ্যালামাস, হাইপোথ্যালামাস, সাবথ্যালামাস, পিটুইটারি, পিনিয়াল, তৃতীয় নিলয়  মধ্যমস্তিষ্ক  মেসেনসেফালন  টেক্টাম, সেরিব্রাল পেডাঙ্কল, প্রিটেক্টাম, সেরিব্রাল অ্যাকুইডাক্ট  পশ্চাৎমস্তিষ্ক  মেটেনসেফালন  পন্স, সেরিবেলাম  মায়েলেনসেফালন  মেডুলা অবলংগাটা  সুষুম্নাকাণ্ড      alt=ভ্রূণের মস্তিষ্ক স্নায়ুনালীর স্ফীত অংশের মাধ্যমে জটিলতা অর্জন করে; (ক) প্রাথমিক স্নায়ুভাঁজ স্তরে তিনটি অঞ্চল বিদ্যমান, (খ) দ্বিতীয় পর্যায়ের স্নায়ুভাঁজ স্তরে পাঁচটি অঞ্চল গঠিত হয়।|thumb|বিকাশের প্রাথমিক ও দ্বিতীয় পর্যায়ের স্নায়ুভাঁজ   মেডুলা অবলংগাটা    মেডুলা অবলংগাটা মস্তিষ্ককাণ্ডের অংশবিশেষ যা সুষুম্নাকাণ্ডকে মস্তিষ্কের সাথে সংযুক্ত করে। এটি পনস ও সুষুম্নাকাণ্ডের মধ্যবর্তী স্থানে অবস্থিত।   thumb|মেডুলা অবলংগাটা - অ্যানিমেশন   কার্যাবলি    মেডুলা অবলংগাটা স্বয়ংক্রিয় স্নায়ুতন্ত্রের একাধিক কার্যাবলি নিয়ন্ত্রণ করে। এগুলির মধ্যে রয়েছে:লোয়ি, এ. ডি., & স্পায়ার, কে. এম. (সম্পা.). (১৯৯০). সেন্ট্রাল রেগুলেশন অফ অটোনমিক ফাংশনস. অক্সফোর্ড ইউনিভার্সিটি প্রেস, ইউএসএ. পৃ. ১৪৫-১৬৪  ১) শ্বসন: রক্তের অম্লত্ব নিরীক্ষণ করে এবং প্রয়োজনীয় অক্সিজেন সরবরাহ নিশ্চিত করতে পঞ্জরাস্থির পেশীকলাকে বৈদ্যুতিক সংকেত প্রেরণ করে সংকোচনের হার বৃদ্ধি করে।  ২) হৃৎপিণ্ড ও ভাসোমোটর কেন্দ্র:    হৃৎপিণ্ডের নিষ্ক্রিয়তা বৃদ্ধির জন্য সহানুভূতিশীল উদ্দীপনা    হৃৎপিণ্ডের নিষ্ক্রিয়তা হ্রাসের জন্য পরানুভূতিশীল নিবারণ    ধমনীপ্রসারণ ও ধমনীসংকোচনের মাধ্যমে রক্তচাপ প্রভাবিত করা  ৩) প্রতিবর্তী ক্রিয়া    কাশি    হাঁচি    গলধঃকরণ (তালুসংক্রান্ত)    বমি    গ্যাগিং (ফ্যারিনজিয়াল)    চোয়াল ঝাঁকুনি (ম্যাসেটার)   আঘাত/আঘাতজনিত ক্ষতি    মস্তিষ্ককাণ্ডে এর অবস্থান ও স্বয়ংক্রিয় স্নায়ুতন্ত্রে বহুমুখী ভূমিকার কারণে মেডুলা অবলংগাটার ক্ষতি সাধারণত প্রাণঘাতী হয়।   তথ্যসূত্র     প্রাণীর ভ্রূণবৈজ্ঞানিক জীববিদ্যা বিষয়শ্রেণী:স্নায়ুতন্ত্র বিষয়শ্রেণী:মস্তিষ্ককাণ্ড
থাম্ব|একটি গেস্টহাউসের ধ্বংসাবশেষ পূর্ণিয়া জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর হল পূর্ণিয়া। পূর্ণিয়া জেলা বিহারের পূর্ণিয়া বিভাগের অন্তর্গত। এই জেলাটি গঙ্গা নদীর উত্তর পাড়ে অবস্থিত।  ইতিহাস মুঘল শাসনকালে পূর্ণিয়া ছিল একতি প্রত্যন্ত সামরিক প্রদেশ। এই জেলা থেকে প্রাপ্ত রাজস্ব উত্তর ও পূর্বাঞ্চলের সীমান্তবর্তী উপজাতিগুলির হাত থেকে সাম্রাজ্যকে রক্ষা করার কাজে ব্যয় করা হত।Purnea District - Imperial Gazetteer of India, v. 20, p. 414 ১৭৫৭ সালে সিরাজদ্দৌলা কলকাতা দখল করার পরই পূর্ণিয়ার শাসক তাঁর বিরুদ্ধে বিদ্রোহ ঘোষণা করেন। ১৭৬৫ সালে সমগ্র বাংলার সঙ্গে পূর্ণিয়ায় ব্রিটিশ অধিকারভুক্ত হয়।Purnea District - Imperial Gazetteer of India, v. 20, p. 415 ১৭৭০ সালের ১০ ফেব্রুয়ারি ব্রিটিশ ইস্ট ইন্ডিয়া কোম্পানি আধুনিক পূর্ণিয়া জেলা গঠন করে।The Times of India, Patna Edition Feb 15, 2012  ১৯৭৬ সালে পূর্ণিয়া জেলা ভেঙে কাটিহার জেলা গঠিত হয়। ১৯৯০ সালে পূর্ণিয়া জেলা ভেঙে অররিয়া জেলা ও কিশানগঞ্জ জেলা গঠিত হয়।  ভূগোল পূর্ণিয়া জেলার আয়তন । এই জেলার আয়তন সলোমন দ্বীপপুঞ্জের মাকিরা দ্বীপের প্রায় সমান।  অর্থনীতি ২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় পূর্ণিয়া জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে এই জেলা তার মধ্যে অন্যতম।   বিভাগ  পূর্ণিয়া জেলা চারটি মহকুমায় বিভক্ত। এগুলি হল: পূর্ণিয়া, বনমনখি, বইসি ও ধামদহ। এই চারটি মহকুমা আবার ১৪টি ব্লকে বিভক্ত। এগুলি হল:পূর্ব পূর্ণিয়া, কৃত্যানন্দ নগর, বনমনখি, কাসওয়া, আমাউর, বইনসি, বইসা, ধামদহ, বারহারা কোঠি, রুপাউলি, ভবানীপুর, দাগারুয়া, জালালগড় ও শ্রীনগর।  জনপরিসংখ্যান ২০১১ সালের জনগণনা অনুসারে, পূর্ণিয়া জেলার জনসংখ্যা ৩,৬৭৩,১২৭। এই জেলার জনসংখ্যা মরিটানিয়া রাষ্ট্র বা মার্কিন যুক্তরাষ্ট্রের আইওয়া রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ১০৫তম। এই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ছিল ২৮.৬৬%। পূর্ণিয়া জেলার লিঙ্গানুপাতের হার প্রতি ১০০০ পুরুষে ৯৩০ জন মহিলা এবং সাক্ষরতার হার ৬৪.৪৯%।  তথ্যসূত্র   বহিঃসংযোগ  Purnia Information Portal  বিষয়শ্রেণী:পূর্ণিয়া বিভাগ বিষয়শ্রেণী:বিহারের জেলা * বিষয়শ্রেণী:১৭৭০-এ ভারতে প্রতিষ্ঠিত বিষয়শ্রেণী:ভারতের সংখ্যালঘু ঘনীভূত জেলা
thumb|right|১৯৪৬ সালে মানুষের উপর বায়ুর প্রভাব সম্পর্কে সামরিক মানব পাত্রভিত্তিক গবেষণা। মানব পাত্রভিত্তিক গবেষণা বলতে এক ধরনের প্রণালীবদ্ধ বৈজ্ঞানিক গবেষণাকে বোঝায় যাতে মানুষকে গবেষণার পাত্র হিসেবে ব্যবহার করা হয়। এই গবেষণাতে (পেশাদার বা ছাত্র) অনুসন্ধানকারী গবেষক একজন জীবিত ব্যক্তির সাথে আন্তঃক্রিয়া বা হস্তক্ষেপমূলক প্রক্রিয়ার মাধ্যমে সেই ব্যক্তি সম্পর্কে উপাত্ত বা জৈব নমুনা সংগ্রহ করেন এবং সেই উপাত্ত বা জৈব নমুনা ব্যবহার, অধ্যয়ন বা বিশ্লেষণ করেন, যাকে হস্তক্ষেপমূলক মানব পাত্রভিত্তিক গবেষণা বলা হয়। অথবা তিনি কোনও উৎস থেকে একজন জীবিত ব্যক্তি সম্পর্কে শনাক্তকরণযোগ্য ব্যক্তিগত তথ্য বা জৈব নমুনা সংগ্রহ, ব্যবহার, অধ্যয়ন, বিশ্লেষণ বা উৎপাদন করেন, যাকে পর্যবেক্ষণমূলক মানব পাত্রভিত্তিক গবেষণা বলা হয়। হস্তক্ষেপমূলক প্রক্রিয়া বলতে জীবিত ব্যক্তির দেহ থেকে সরাসরি তথ্য বা জৈব নমুনা সংগ্রহের প্রক্রিয়া বোঝাতে পারে, এবং ব্যক্তিকে বা ব্যক্তির চারপাশের পরিবেশকে গবেষণার উদ্দেশ্যসাধনের লক্ষ্যে কৌশলে পরিচালনা করাকেও বোঝাতে পারে। রক্ত সংগ্রহ, জরিপ পরিচালনা, অংশগ্রহণকারীর পরিবেশ পরিবর্তন, ঔষধ প্রয়োগ, মৌখিক পরীক্ষা বা সাক্ষাৎকার, মনোবৈজ্ঞানিক পরীক্ষা সম্পাদন, তথ্য সংগ্রহ, শিক্ষাদানের নতুন কৌশল পরীক্ষা করা, ইত্যাদি কিছু মানব পাত্রভিত্তিক গবেষণার উদাহরণ।  মানব পাত্রের উপর গবেষণা চিকিৎসাবৈজ্ঞানিক (রোগীভিত্তিক) হতে পারে, কিংবা চিকিৎসাবিজ্ঞান-বহির্ভূত (যেমন সামাজিক বিজ্ঞান ক্ষেত্রীয়) হতে পারে। মানব পাত্রভিত্তিক  চিকিৎসাবৈজ্ঞানিক গবেষণার অংশ হিসেবে জৈব নমুনা বিশ্লেষণ, রোগবিস্তারমূলক ও আচরণমূলক গবেষণা এবং চিকিৎসাবৈজ্ঞানিক লেখচিত্র পর্যালোচনা ও গবেষণা অন্তর্ভুক্ত থাকতে পারে। রোগীভিত্তিক পরীক্ষণ এক ধরনের বিশেষ, অত্যন্ত কঠোরভাবে নিয়ন্ত্রিত মানব পাত্রভিত্তিক গবেষণা্র একটি উদাহরণ, যাতে ঔষধ, টিকা এবং চিকিৎসা যন্ত্রসমূহের কার্যকারিতা ও নিরাপত্তা মূল্যায়ন করা হয়। অন্যদিকে সামাজিক বিজ্ঞানসমূহে মানব পাত্রভিত্তিক গবেষণাতে প্রায়শই জরিপ পরিচালনা করা হয়, যাতে কোনও বিশেষ ব্যক্তির একটি দলকে অনেকগুলি প্রশ্ন করা হয়। জরিপের পদ্ধতি হিসেবে প্রশ্নতালিকা, সাক্ষাৎকার ও নিবদ্ধ দল (focus group) ব্যবহার করা হয়।  উচ্চতর জীববিজ্ঞান, রোগীভিত্তিক চিকিৎসাবিজ্ঞান, স্বাস্থ্যসেবিকা বিদ্যা, মনোবিজ্ঞান, সমাজবিজ্ঞান, রাষ্ট্রবিজ্ঞান ও নৃবিজ্ঞানসহ বিজ্ঞানের বহু বিভিন্ন ক্ষেত্রে মানব পাত্রভিত্তিক গবেষণা সম্পাদন করা হয়ে থাকে। গবেষণায় অংশগ্রহণকারী মানব পাত্রদের উপরে অন্যায় ব্যবহার রোধের উদ্দেশ্যে বিভিন্ন ব্যবস্থা গ্রহণ করা হয়ে থাকে।  তথ্যসূত্র  বিষয়শ্রেণী:মানব পাত্রভিত্তিক গবেষণা বিষয়শ্রেণী:রোগীভিত্তিক গবেষণা বিষয়শ্রেণী:গবেষণা নীতিশাস্ত্র বিষয়শ্রেণী:নীতিশাস্ত্র ও পরিসংখ্যান
ফেলিক্স ব্লখ সুইজ পদার্থবিজ্ঞানী যদিও তার কর্মজীবন কেটেছে মূলত মার্কিন যুক্তরাষ্ট্রে। ১৯৫২ সালে তিনি বিজ্ঞানী এডওয়ার্ড মিল্‌স পারসেলের সাথে যৌথভাবে পদার্থবিজ্ঞানে নোবেল পুরস্কার লাভ করেন। "নিউক্লিয় চৌম্বক ক্ষেত্রে সূক্ষ্ণ পরিমাপের জন্য নতুন পদ্ধতি উদ্ভাবন এবং এর সাথে সংশ্লিষ্ট অন্যান্য আবিষ্কার" ছিল তাদের গবেষণার মূল বিষয় যেজন তারা এই পুরস্কার লাভ করেন।   জীবনী  ব্লখ জুরিখে জন্মগ্রহণ করেন।   তথ্যসূত্র    ফিজিক্স টুডে ১৯৮৪, 37(3), pp. 115–116.  ন্যাচার ১৯৫২, 170, pp. 911–912.  ন্যাচার ১৯৫৪, 174, pp. 774–775.  ম্যাকগ্র-হিল মডার্ন মেন অফ সাইন্স, ম্যাকগ্র-হিল, ১৯৬৬, খণ্ড ১, pp. 45–46.  ন্যাশনাল সাউক্লোপিডিয়া অফ আমেরিকান বায়োগ্রাফি, James T. White & Co., 1921-1984, vol. I, pp. 310–312.   বহিঃসংযোগ   নোবেল পুরস্কারের ওয়েবসাইটে জীবনী  স্ট্যানফোর্ড বিশ্ববিদ্যালয়ের ওয়েবসাইটে ফেলিক্স ব্লখ  বিষয়শ্রেণী:১৯০৫-এ জন্ম বিষয়শ্রেণী:১৯৮৩-এ মৃত্যু বিষয়শ্রেণী:পরীক্ষণমূলক পদার্থবিজ্ঞানী বিষয়শ্রেণী:ম্যানহাটন প্রকল্পের ব্যক্তিত্ব বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:মার্কিন পদার্থবিজ্ঞানী বিষয়শ্রেণী:ইহুদি মার্কিন বিজ্ঞানী বিষয়শ্রেণী:সুইজারল্যান্ডীয় পদার্থবিজ্ঞানী বিষয়শ্রেণী:সার্ন বিষয়শ্রেণী:স্ট্যানফোর্ড বিশ্ববিদ্যালয়ের শিক্ষক বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির শিক্ষক বিষয়শ্রেণী:২০শ শতাব্দীর মার্কিন পদার্থবিজ্ঞানী বিষয়শ্রেণী:মার্কিন নোবেল বিজয়ী বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:হার্ভার্ড বিশ্ববিদ্যালয়ের ব্যক্তি বিষয়শ্রেণী:লাইপ্‌ৎসিশ বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:সুইজারল্যান্ডীয় ইহুদি বিষয়শ্রেণী:সুইজারল্যান্ডীয় নোবেল বিজয়ী বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
right|thumb|500x500px|সর্বাধিক প্রচলিত ছয় ধরনের চা পাতা তৈরির পদ্ধতি  চা গাছের তাজা পাতা থেকে চা তৈরির পাতা বানানোর পদ্ধতিকে চা প্রক্রিয়াজাতকরণ বলা হয়।  চা প্রক্রিয়াজাতকরনের পদ্ধতির উপর নির্ভর করে বিভিন্ন ধরনের চা পাতা আলাদা করা হয়।সাধারনত, চা প্রক্রিয়াজাতকরণ বলতে চা গাছের তাজা পাতাকে বিভিন্ন ভাবে জারণ করে,শুকিয়ে চা-পাতা তৈরিকে বুঝায়।   ইতিহাস  thumb|300x300px|১৮৮০ সালের এক ব্রিটিশ ছবিতে চা-চাষ এবং চা পাতা প্রক্রিয়াজাতকরণ   সবুজ চা (গ্রিন টি)  প্রাচীন চীনে প্রথম চা গাছের পাতাকে ভেষজ ঔষধ হিসেবে ব্যবহার করা হয়। চা প্রক্রিয়াজাতকরণের সবচেয়ে প্রাচীন চীনা পদ্ধতি ছিল তাজা চা পাতাকে ভাপে দেয়া এবং তাকে সংরক্ষণ এর জন্য শুকানো। এই পদ্ধতিতে হান সম্রাজ্য এর শেষের দিকে চা তৈরি হত এবং এই পদ্ধতিতে তৈরি শুকনা চা পাতাকে আজকের দিনে "সবুজ চা" বা "গ্রিন টি" বলা হয়। খাওয়ার জন্য শুকনা চা পাতা হয় পানিতে অন্যান্য ভেষজের সাথে সিদ্ধ করে পান করা হত, অথবা, গুড়ো করে সরাসরি খাওয়া হত।   কালো চা  কালো চা(紅茶) তৈরির পদ্ধতি সম্ভবত মিং সম্রাজ্য এর চালু হয় ।আবার, ওলং চা এর অতিরিক্ত জারনের ফলে কালো চা তৈরি হয় বলেও ধারণা করা হয়। আবার সাদা চা এবং সবুজ চা তৈরির পদ্ধতি থেকে পরোক্ষভাবে কালো চা তৈরির পদ্ধতি চালু হয় বলেও ধারণা করা হয়। ব্লাক টি বা কালো চা সবচেয়ে বেশি প্রচলিত। এই চা প্রক্রিয়া করণের সময় অক্সিডেশন ঘটানো হয়ে থাকে।   প্রক্রিয়াজাত করণ  প্লাকিংঃ চা বাগান থেকে চায়ের দুটি পাতা একটি কুঁড়ি সংগ্রহ করার প্রক্রিয়া কে প্লাকিং বলা হয়। প্লাকিং সাধারণত হাতে বা মেশিনের সাহায্যে করা যায়। তবে বাংলাদেশে হাতে প্লাকিং বেশি করা হয়ে থাকে।  উইদারিংঃ কালো চা প্রক্রিয়াজাত করণের ১ম ধাপ উইদারিং। এই ধাপে বাগান থেকে সংগ্রহ করা দুটি পাতা একটি কুঁড়ি ৮-১০ ঘণ্টা রেখে দেয়া হয়। যাতে করে আর্দ্রতা হ্রাস পায়। এবং পাতা গুলি মলিন হতে শুরু করে। এই ধাপে চা এর বিভিন্ন রাসায়নিক পরিবর্তন শুরু হতে থাকে।  রোলিংঃ   এই ধাপে চায়ের পাতা গুলি খুব ছোট ছোট করে কাটা হয়। এই কাটা কাজটি করা হয় CTC মেশিনের সাহায্যে। রোলিং এর সময় পাতার কোষ প্রাচীর গুলি ভেঙ্গে যায় এর ফলে পলিফেনল এবং পলিফেনল অক্সিডেজ এনজাইম একত্রিত হয়ে মিশ্রিত হয়।  অক্সিডেশন/ জারণঃ ব্লাক টি বা কালো চা প্রক্রিয়াজাতের সবচেয়ে গুরুত্বপূর্ণ ধাপ অক্সিডেশন বা জারণ। এই ধাপ কে ফারমেন্টেশন বলা হয়। রোলিং এর পরে চায়ের পাতা গুলিকে ১ থেকে ২ ঘণ্টার জন্য বতাসের উপস্থিতিতে জারিত হবার জন্য রেখে দেয়া হয়। এই জারণের জন্য চায়ের রঙ কালচে হয়ে থাকে। এই ধাপেই থিয়োরুবেজিন ও থিয়োফ্লাবিন তৈরি হয় যা চায়ের গুনগত মান প্রকাশ করে থাকে।  শিফটিংঃ  এই ধাপে ফার্মেন্টেড চা পাতাগুলিকে গুগি শিফটারের মধ্যদিয়ে চালনা করা হয়। এবং এই চালনা করার ফলেই চা পাতা গুলি দানাদার আকার ধারণ করে।  ড্রাইয়িং / শুষ্কী করণঃ এই ধাপে চা পাতাগুলিকে ড্রায়ারের / শুষ্কীকরণ যন্ত্রের সাহাযে শুষ্ক করা হয়ে থাকে। শুকানোর পরে চা পাতার আদ্রর্তা হয় ৩-৪%।  গ্রেডিংঃ গ্রেডিং হচ্ছে চা প্রক্রিয়াজাত করণের সর্ব শেষ ধাপ। এই ধাপে চা কে বিভিন্ন গ্রেডে ভাগ করা হয়ে থাকে।   পদ্ধতি    পদ্ধতি    সাধারণ  যদিও প্রতিটি ধরনের চায়ের স্বাদ, গন্ধ এবং চাক্ষুষ চেহারা আলাদা থাকে তবে   তথ্যসূত্র    বহিঃসংযোগ   চা তৈরির বিস্তারিত ধাপসমুহ (চীনা)  চা উৎপাদনের বর্ণনা - সরকারি ওয়েবসাইট (চীন)  চীনের ১৯শতাব্দীর চা বাণিজ্য    Pu-erh চা তৈরির প্রক্রিয়া, গ্রিন টি তৈরি-প্রক্রিয়ার অনুরূপ    বিষয়শ্রেণী:চা বিষয়শ্রেণী:চা উৎপাদন বিষয়শ্রেণী:চীনা উদ্ভাবন বিষয়শ্রেণী:চায়ের প্রকারভেদ